14/11/2011 | Administración LocalMunicipal
Ribeira
Convocatoria conxunta e bases específicas para o nomeamento en propiedade de tres (3) postos de traballo da categoría de policías

Por Decreto da Alcaldía do 31 de agosto de 2011 aprobouse a oferta de emprego público 2010, publicándose no Boletin Oficial da Provincia do 9 de setembro de 2011 (BOP n.º 173) na que, entre outras, atopanse como vacantes tres prazas da categoría de policías do Corpo da Policía Local. A citada oferta de emprego público foi publicada no Boletín Oficial da Provincia de A Coruña n.º 173, do 9 de setembro de 2011. Na data 19 de outubro de 2011, o Sr. intendente xefe da Policía Local deste Concello, licenciado en Dereito, remite á Alcaldía acompañado de informe xurídico a proposta de convocatoria conxunta e de bases específicas para a cobertura en propiedade como funcionarios de carreira dentro do plantel da Policía Local de tres (3) postos de traballo, da categoría policía local, como funcionarios de carreira, solicitando axilizar os trámites por criterios de racionalidade e urxencia temporal, a fin de que os procesos selectivos estean rematados antes do día 9 de xaneiro de 2012, data na que está previsto iniciarse o único curso de formación básica de policías locais para ese ano, en caso contrario os aspirantes propostos que superasen os procesos selectivos deberían esperar un ano máis para facelo e tendo en conta que o curso dura 9 meses, poderían incorporarse efectivamente ós postos de traballo todo mais pronto despois do verano do ano 2013 que é cando debería de rematar o período de prácticas. A proposta de convocatoria conxunta e bases específicas foi remitida á Dirección Xeral de Emerxencias e Interior o día 14/10/2011. Con data 17/10/2011, o director xeral de Emerxencias e Interior, emite informe sobre as mesmas, considerando que deben incluirse dúas enmendas relativas á base 6.ª.3 (orde de actuación dos aspirantes) e á base 9.3 (igualdade de mulleres e homes), enmendas que xa están incluídas nas presentes bases. No expediente consta informe económico do Departamento de Intervención municipal. Polo exposto, e de conformidade co establecido nos artigos 32 e 35 e a Disposición Adicional 2.ª da Lei 4/2007, do 20 de abril, de Coordinación de Policías Locais, normativa especifica de desenvolvemento, concretamente, Decreto 243/2008, do 16 de outubro, polo que se desenvolve a lei de coordinación de policías locais de Galicia, Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliar de policía de tempada e demais normativa de aplicación e en especial Lei 7/2007, do 12 de abril, do Estatuto Básico do Empregado Público, esta ALCALDÍA, mediante Decreto, RESOLVE: Primeiro. –Avocar a competencia delegada polo Decreto de Alcaldía de data 15/06/2011 na Xunta de Goberno Local ó abeiro do artigo 21.3 da Lei 7/1985, do 2 e abril, reguladora das Bases do Réxime Local, de acordo co artigo 14.1 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común. Segundo. –Aprobar de acordo coa proposta do intendente xefe da Policía Local de Riveira a convocatoria conxunta e bases específicas que mais adiante se transcriben para a cobertura en propiedade como funcionarios de carreira dentro do plantel da Policía Local dos seguintes postos de traballo: tres (3) policías, convocandose duas (2) prazas de oposición polo procedemento ordinario e unha (1) praza de concurso-oposición polo procedemento extraordinario, segundo o desposto respectivamente nos artigos 20 a 24 e disposición transitoria terceira do Decreto 243/2008, do 16 de outubro, polo que se desenvolve a Lei de Coordinación de Policías Locais de Galicia e anexos I e VI da Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliar de policía de tempada. Terceiro. –Ordenar a publicación da citada convocatoria e bases específicas que se transcriben a continuación no “Boletín Oficial da Provincia” de conformidade co disposto no artigo 97 da Lei 7/1985, do 2 de abril, reguladora das Bases do Réxime Local, así como un anuncio das mesmas no Diario Oficial de Galicia (DOGA) e no Boletin Oficial do Estado (BOE), no que aparecerá en todo caso o Concello convocante, o número de prazas que se convoca, a escala e categoría á que pertencen e os sistemas de acceso. CONVOCATORIA CONXUNTA PARA O NOMEAMENTO EN PROPIEDADE DE TRES (3) POSTOS DE TRABALLO DA CATEGORÍA POLICÍAS DO CORPO DA POLICÍA LOCAL DO CONCELLO DE RIVEIRA. A presente convocatoria constitúe o desenvolvemento da oferta de emprego deste Concello para o ano 2010 publicada no Boletin Oficial da Provincia do 9 de setembro de 2011 (BOP N.º 173). De acordo co disposto nos artigos 32, 35 e disposición adicional segunda da Lei 4/2007, do 20 de abril, de Coordinación de Policías Locais, convocanse procesos selectivos para a cobertura en propiedade como funcionarios de carreira dentro do plantel da Policía Local dos seguintes postos de traballo: tres (3) policías, convocandose duas (2) prazas de oposición polo procedemento ordinario e unha (1) praza de concurso-oposición polo procedemento extraordinario, segundo o desposto respectivamente nos artigos 20 a 24 e disposición transitoria terceira do Decreto 243/2008, do 16 de outubro, polo que se desenvolve a lei de coordinación de policías locais de Galicia e anexos I e VI da Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliar de policía de tempada e demais normativa de aplicación e en especial Lei 7/2007, do 12 de abril, do Estatuto Básico do Empregado Público, de acordo coas bases que se transcriben integramente mais adiante, e que foron aprobadas por Decreto da Alcaldia o 19 de outubro de 2011. As bases da convocatoria publicarase no Boletín Oficial da Provincia (BOP), así como un anuncio das mesmas no Diario Oficial de Galicia (DOGA) e no Boletin Oficial do Estado (BOE), no que aparecerá en todo caso o concello convocante, o número de prazas que se convoca, a escala e categoría á que pertencen e os sistemas de acceso. Tal e como se indica na Base Terceira, as solicitudes para tomar parte nos procesos selectivos faranse mediante instancia que se presentará durante o prazo de vinte (20) días naturais, que se iniciará o día seguinte ó da publicación deste anuncio de convocatoria na última das publicacións “Boletín Oficial da Provincia (BOP), Diario Oficial de Galicia (DOGA) e “Boletín Oficial do Estado” (BOE). Os procesos selectivos realizaranse segundo o establecido nos procedementos especificos establecido para as Policías Locais de Galicia na Lei 4/2007, do 20 de abril, de Coordinación de Policías Locais, Decreto 243/2008, do 16 de outubro, polo que se desenvolve a lei de coordinación de policías locais de Galicia e na Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliar de policía de tempada. O modelo oficial das instancias están a disposición de tódolos interesados, ademais de nas oficinas municipais, no sitio web oficial do Concello (www.riveira.com). Riveira, 31 de outubro de 2011. O ALCALDE, Dou fe, A SECRETARIA XERAL D. Manuel Ruiz Rivas D.ª Cristina Alonso Losada BASES ESPECÍFICAS PARA O NOMEAMENTO EN PROPIEDADE POLO PROCEDEMENTO ORDINARIO MEDIANTE OPOSICIÓN LIBRE DE DOUS (2) POSTOS DE TRABALLO E POLO PROCEDEMENTO EXTRAORDINARIO MEDIANTE CONCURSO-OPOSICIÓN DE UN (1) POSTO DE TRABALLO DA CATEGORÍA DE POLICÍAS COMO FUNCIONARIOS DE CARREIRA DO CONCELLO DE RIVEIRA 1.ª.–OBXECTO DA CONVOCATORIA.1.1. É obxecto desta convocatoria o nomeamento en propiedade de tres (3) policías, convocandose duas (2) prazas de oposición polo procedemento ordinario dacordo co artigo 35.º da Lei 4/2007, do 20 de abril, de Coordinación de Policías Locais, e unha (1) praza de concurso-oposición polo procedemento extraordinario dacordo ca disposición adicional segunda da Lei 4/2007, do 20 de abril, de Coordinación de Policías Locais, pertencentes ó cadro de persoal de funcionarios de carreira, escala de administración especial, subescala servicios especiais, escala básica, categoría policía, grupo “C1”, segundo o artigo 76 da lei 7/2007, do 12 de abril, do Estatuto Básico do Empregado Público e artigo 24 da Lei 4/2007, do 20 de abril, de Coordinación das Policías Locais de Galicia, modificado pola disposición transitoria terceira da lei 7/2007, do 12 de abril, do Estatuto Básico do Empregado Público, disposición adicional segunda da Lei 4/2007, do 20 de abril, de Coordinación de Policías Locais, artigos 20 a 24 e disposición transitoria terceira do Decreto 243/2008, do 16 de outubro, polo que se desenvolve a lei de coordinación de policías locais de Galicia e anexos I e VI da Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliar de policía ou interinos, para o acceso como vixilantes municipais e a contratación de auxiliar de policía de tempada.1.2. As retribucións básicas, complementarias e extraordinarias que corresponden ó posto de traballo, por tódolos conceptos, son as que figuran no orzamento municipal aprobado para o actual exercicio económico, coas actualizacións que procedan para as seguintes anualidades, no seu caso.2.ª.–CONDICIÓNS DOS ASPIRANTES.2.1. Para poder tomar parte nos procesos selectivos ordinario de oposición e extraordinario de concurso-oposición, os aspirantes deberán reunir os seguintes requisitos: a) Posuír a nacionalidade española. b) Superar os 18 anos de idade e non ter cumpridos os 36. c) Posuír unha estatura mínima de 1,65 metros os homes e 1,60 metros as mulleres. d) Estar en posesión da titulación esixible para o acceso como funcionario do grupo C1, conforme a normativa da función pública e concretamente, estar en posesión do título de bacharel, técnico de formación profesional ou calquera outro equivalente, segundo as disposicións educativas sobre a materia. e) Ser titular dos permisos de conducir das clases A2 e B (con BTP). f) Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial. Será aplicable, sen embargo, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. g) Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada, ou segundo o modelo que se esixa na convocatoria. h) Presentación dun certificado médico no que se faga constar expresamente que o aspirante reúne as condicións físicas e sanitarias para a realización dos exercicios físicos que se especifiquen na correspondente proba da oposición, o que non excluirá as comprobacións posteriores do que se reflicte no certificado médico. Todos estes requisitos deberán acreditalos na data na que remate o prazo de presentación de instancias da convocatoria correspondente.2.2. Para poder tomar parte no proceso selectivo extraordinario de concurso-oposición, para a integración dos vixilantes e auxiliares de policía ou interinos, ademais dos requisitos anteriores, os aspirantes deberán reunir os seguintes requisitos especificos: a) Ter unha antiguidade mínima no Corpo da Policía Local de Riveira de tres anos continuados e que no momento da entrada en vigor da Lei 4/2007, do 20 de abril (o día 24/05/2007), estivesen prestando servizos neste Corpo. b) A titulación requirida poderá convalidarse pola acreditación de ter superado o curso de dispensa de un grado de titulación desenvolto pola Academia Galega de Seguridade Pública. c) Se dispensa da idade e estatura esixida no artigo 33 da Lei 4/2007, do 20 de abril, de Coordinación de Policías Locais, en virtude co desposto na disposición adicional 2.ª desta lei. Todos estes requisitos deberán acreditalos na data na que remate o prazo de presentación de instancias da convocatoria correspondente.3.ª.–SOLICITUDES.3.1. As solicitudes para tomar parte nestes procesos selectivos faranse mediante instancia dirixida ó señor alcalde, en modelo que se facilitará no Rexistro Xeral do Concello, na que se fará constar que se reúnen todos e cada un dos requisitos establecidos na Base Segunda desta convocatoria. As solicitudes presentaranse no citado rexistro (os días laborais de 9:00 a 13:30 horas) durante o prazo de vinte (20) días naturais, que se iniciará o día seguinte ó da publicación deste anuncio de convocatoria na última das publicacións “Boletín Oficial da Provincia (BOP), Diario Oficial de Galicia (DOG) e Boletín Oficial do Estado (BOE)”. Segundo o artigo 28.º do Acordo Marco do Persoal Funcionario do Concello de Riveira, a convocatoria tamén se publicará nun xornal de tirada provincial. Así mesmo se poderán presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso, os concursantes deberán comunicalo mediante telegrama ou telefax durante o mesmo prazo que o de presentación de instancias.3.2. Coa solicitude acompañarase xustificante acreditativo de ter ingresado na tesourería municipal a cantidade de catorce euros e noventa e tres céntimos de euro (14,93 €) en concepto de tasas de matrícula. O importe poderase facer efectivo ben directamente nas arcas municipais ou ben mediante xiro postal ou telegráfico, e será devolto unicamente no caso de que o aspirante non sexa admitido ó proceso selectivo por falta dos requisitos esixidos para participar no mesmo ou por presenta-la solicitude fóra de prazo. Tamén se acompañará á solicitude, fotocopias compulsadas do documento nacional de identidade (ou pasaporte, no seu caso), dos permisos de condución e do título académico necesarios para optar a estes postos de traballo.3.3. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria.4.ª.–ADMISIÓN DOS ASPIRANTES.4.1. Rematado o prazo de presentación de instancias, a Alcaldía ditará resolución aprobando a lista de aspirantes admitidos e excluídos (neste segundo caso con indicación das causas que dean lugar á exclusión). A citada resolución expoñerase no taboleiro de anuncios e na páxina web do concello (www.riveira.es). 4.2. Concederase un prazo de dez días para a presentación de reclamacións ou corrección de erros, do xeito establecido no artigo 71 da Lei 30/1992.4.3. Transcorrido o prazo anterior, o órgano convocante ditará nova resolución pola que aprobará a lista definitiva de admitidos/as e excluídos/as ao proceso selectivo correspondente, fixando o lugar, data e hora de comezo das probas. A citada resolución expoñerase no taboleiro de anuncios e na páxina web do concello (www.riveira.es). 4.4. A presentación de reclamacións, no seu caso, non suspenderá o proceso selectivo, salvo que así o acorde a Alcaldía.5.ª.–TRIBUNAIS CUALIFICADORES.5.1. Os membros dos tribunais cualificadores serán designados polo alcalde segundo o disposto no artigo 60 da Lei 7/2007, do Estatuto Básico da Función Pública, tendo en conta no su nomeamento os Principios de Imparcialidade e Profesionalidade dos seus membros.5.2. Estarán constituídos por un número impar de membros, funcionarios de carreira, non inferior a cinco, debendo designarse o mesmo número de suplentes.5.3. Atenderase ó Principio de Profesionalidade pero non poderá estar composto maioritariamente por persoal funcionario do Corpo da Policía Local de Riveira nin da mesma escala, segundo o desposto no artigo 34.2 do Decreto Lexislativo 1/2008, do 13 de marzo, polo que se aproba o Texto Refundido da Lei da Función Pública de Galicia.5.4. A totalidade dos seus membros deberá poseer un nivel de titulación igual ou superior ao esixido para o ingreso á categoría de Policía.5.5. Deberá tenderse na súa composición, á paridade entre home e muller.5.6. A pertenencia aos mesmos será sempre a título individual non pudendo ostentarse esta en representación ou por conta de ningúen.5.7. Non poderán formar parte dos Tribunais os funcionarios que realizaran tarefas de preparación de aspirantes a probas selectivas nos cinco anos anteriores á publicación da convocatoria.5.8. Os Tribunais de selección poderán dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sin que sexan integrantes do tribunal, correspondendolle o asesoramento e ilustración do parecer dos seus membros.5.9. O Tribunais Cualificadores estarán integrados do seguinte xeito: Presidente: Un funcionario de carreira, a ser posible do Grupo de Clasificación A1 ou A2. Vogais: Tres funcionarios de carreira designados polo alcalde. Secretario: Un funcionario de carreira, que actuará con voz e voto.5.10. A súa composición farase pública na mesma resolución da Alcaldía pola que se aproba a lista de aspirantes admitidos e excluídos.5.11. Os membros dos Tribunais deberán absterse de intervir, notificándoo á autoridade convocante, cando concorran as circunstancias previstas nos artigos 28 e 29 da Lei 30/1992. Igualmente, os aspirantes poderán recusar ós membros dos Tribunais cando concorra algunha das circunstancias a que se refire o parágrafo anterior.5.12. Os Tribunais non poderán constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario.5.13. Os Tribunais Cualificadores quedan autorizados para resolve-las dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases.6.ª.–DESENVOLVEMENTO DOS PROCESOS SELECTIVOS.6.1. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedise acudir coa excepción do suposto legalmente establecido para casos de embarazo.6.2. As probas por razóns operativas realizaranse a porta pechada sen outra asistencia que á dos aspirantes participantes, membros do tribunal e os colaboradores/especialistas designados, agás as probas fisicas que se realicen en espazos públicos.6.3. Os aspirantes serán convocados para cada exercicio en chamamento único e nos que non poidan celebrarse conxuntamente a orde de actuación dos aspirantes iniciarase por aqueles nos que o primeiro apelido empece pola letra “M”, por se tratar dunha oferta de emprego público correspondente ao ano 2010 (resolución do 26 de xaneiro de 2010, da Consellería de Facenda –DOG 01/02/2010-). No suposto de que non exista aspirante ningún co primeiro apelido que comece pola letra “M” pasarase á letra “N” e así sucesivamente.6.4. Nos casos de aspirantes embarazadas, ou en período de parto ou postparto, debidamente acreditados, poderase aprazar para as aspirantes nas que concorra a devandita circunstancia ata seis meses o desenvolvemento das probas físicas que lles correspondese realizar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si solo ao resto das probas.6.5. En calquera caso, se dará por superado o proceso selectivo a aqueles aspirantes que obtivesen unha puntuación final que non puidese ser alcanzada, aínda coa obtención da máxima puntuación posible nas probas físicas aprazadas, polas aspirantes que se acollesen ao dereito de aprazamento.6.6. As mulleres embarazadas que polas circunstancias derivadas do seu avanzado estado de xestación e previsión de parto, ou eventualmente os primeiros días despois do parto, prevexan a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, achegando á comunicación o correspondente informe médico oficial. A comunicación deberá realizarse con tempo abondo e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as dúas medidas conxuntamente.6.7. En ningún caso as probas de recoñecemento médico estimarán como circunstancias negativas aos efectos do proceso selectivo, calquera que fose derivada da situación de embarazo e lactación. Ante a solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias.7.ª.–CONTIDO COMÚN DA FASE DE OPOSICIÓN DE AMBOS PROCESOS SELECTIVOS, FORMA DE DESENVOLVEMENTO E SISTEMA DE CUALIFICACIÓN.7.1. A fase de oposición tanto do proceso selectivo ordinario de oposición como do proceso selectivo extraordinario de concurso-oposición constará de cinco exercicios, eliminatorios cada un deles, de modo que non poderán pasar ao seguinte os que non houberen alcanzado a cualificación mínima establecida para cada un deles e pola orde que se sinala a continuación, tendo en conta que dende a finalización dunha proba ata o comezo da seguinte deberá transcorrer un prazo mínimo de corenta e oito horas.7.2. Primeiro exercicio: PROBA DE COÑECEMENTOS: Consistirá na contestación por escrito dun cuestionario de cen (100) preguntas tipo test, con 4 respostas alternativas cada unha, que serán propostas polo tribunal inmediatamente antes de celebrarse a proba e relacionado coas materias comprendidas no anexo I desta convocatoria. Os aspirantes disporán dun tempo máximo de dúas (2) horas para a súa realización. Esta proba será cualificada de 0 a 10 puntos, sendo preciso alcanzar un mínimo de 5 puntos para superalo, correspondéndolle ao tribunal determinar o nivel de coñecementos esixidos para alcanzar a puntuación mínima. A cualificación farase atendendo á seguinte fórmula: N=(A-F/3)/10 Sendo N = Nota final da proba, A = Preguntas acertadas; F= Preguntas falladas ou non contestadas.7.3. Segundo exercicio: PROBA DE COÑECEMENTO DA LINGUA GALEGA: Consistirá na tradución directa e/ou inversa dun ou varios textos, en castelán ou galego, nun tempo máximo de 1 hora. Os textos serán elixidos polo tribunal inmediatamente antes de celebrarse a proba, correspondéndolle ao tribunal determinar o nivel de coñecementos esixidos para superar a proba. Esta proba estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos ás probas que estimen mais axeitadas para a súa comprobación. O presente exercicio puntuarase como apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame.7.4. Terceiro exercicio: COMPROBACIÓN DA ALTURA E PROBAS FÍSICAS: 7.4.1. Antes de comezar as probas físicas efectuarase o control da estatura dos/ás aspirantes, quedando eliminados/as os/as que non alcancen a estatura mínima de 1,65 metros para os homes e 1,60 metros para as mulleres.7.4.2. A non superación de calquera das probas fisicas na forma indicada dará lugar á eliminación do candidato. As probas de aptitude física terán a cualificación de apto ou non apto. Establécense diferentes marcas para cada sexo e grupos de idade: de 18 a 36 anos, de 37 a 48, e de 49 ou máis anos. O aspirante estará incluído no grupo de idade correspondente, tendo en conta a súa idade o día da realización das probas. As probas realizaranse de forma individual, excepto as de resistencia xeral e natación que poderán facerse de forma colectiva se así o considera o tribunal. Nas probas de resistencia xeral e natación disponse dunha soa posibilidade de execución; no resto permitirase unha segunda realización cando na primeira non se obteña a cualificación de «apto». O desenvolvemento de cada unha das probas físicas deberá realizarse en lugares axeitados ao tipo de proba que se vai executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. a. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chá de terreo compacto. O aspirante colocarase na pista no lugar sinalado, e poderá realizar a saída de pé ou agachado, sen utilizar tacos de saída. As marcas máximas (en segundos) esixidas para a superación da proba por tramos de idade son: b. Proba de potencia de tren superior: os homes realizarán flexións de brazos e as mulleres suspensión en barra. b.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo de flexións esixibles son: b.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, agarrado coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. Os tempos mínimos (en segundos) esixidos para a superación da probas por tramos de idade son: c. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O aspirante colocarase de pé detrás dunha liña sen pisala, cos pes separados, paralelos entre si e á mesma altura. Realizará un salto horizontal caendo cos dous pes ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas (en centímetros) esixidas para a superación da proba por tramos de idade son: d. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos e segundos) esixidas para a superación da proba por tramos de idade son: e. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación das probas por tramos de idade son: 7.5. Cuarto exercicio: PROBA PSICOTÉCNICA: Estas probas están dirixidas a determinar as actitudes e aptitudes persoais dos/ás aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terá que efectuarse e valorarse por persoal especialista. A cualificación global será de apto/non apto. Consistirá na realización de dúas probas: a) Proba de intelixencia. Realizarase unha valoración do nivel intelectual e doutras aptitudes específicas, explorando todos ou algúns dos seguintes factores: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. b) Probas de personalidade. As probas orientaranse á avaliación dos trazos de personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou de personalidade. Entre outros, exploraranse os seguintes aspectos: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación ás normas, capacidade de afrontar o estrés e motivación polo traballo policial. Os resultados obtidos nas dúas probas anteriores serán contrastados mediante unha proba individual que consistirá na contestación a un cuestionario formulado verbalmente coa finalidade de valorar tamén o estado psicolóxico dos candidatos. Á parte das características de personalidade sinaladas anteriormente, exploraranse ademais os seguintes aspectos: existencia de niveis disfuncionais de estrés ou de trastornos do estado de animo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial.7.6. Quinto exercicio: PROBA DE RECOÑECEMENTO MÉDICO: O recoñecemento médico será efectuado por facultativos especialistas, e o seu fin é garantir que os aspirantes estean en condicións idóneas para o exercicio das funcións policiais propias do posto de traballo. Este exercicio cualificarase como apto ou non apto. Para os efectos de exclusión dos aspirantes terase en conta o seguinte: 1.–Obesidade/delgadeza. Obesidade ou delgadeza manifesta que dificulte ou incapacite para o exercicio das funcións propias do cargo. Indice de masa corporal (IMC) non inferior a 18,5 nin superior 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2.–Calquera enfermidade, padecemento ou alteración de carácter físico psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste base, teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico así como os criterios dos especialistas médicos correspondentes.8.ª.–CONTIDO DA FASE DE CONCURSO DO PROCESO SELECTIVO DO CONCURSO-OPOSICIÓN.8.1. A fase de concurso, que non terá carácter eliminatorio, será a primeira obxecto de valoración. En todo caso a puntuación obtida nesta fase non poderá aplicarse para superar os exercicios da fase de oposición.8.2. Publicada a lista definitiva de aspirantes admitidos, o tribunal reunirase en sesión non pública a efectos de valorar os méritos alegados e debidamente acreditados. O resultado da valoración farase público, mediante a súa exposición no taboleiro de anuncios da Casa do Concello, con anterioridade á realización do primeiro exercicio da fase de oposición e ata a resolución final do proceso selectivo.8.3. Deberase estar en posesión dos méritos alegados, como máximo, na data de expiración do prazo concedido para a presentación de instancias.8.4. Os méritos que se acrediten serán valorados segundo a táboa que segue, ata un total de 20 puntos, que corresponderán á suma dos máximos de cada epígrafe.8.5. Descrición dos méritos para a fase de concurso: 8.6. Requisitos e forma de acreditar os méritos alegados: A) Titulacións académicas. Orixinal ou copia compulsada do título correspondente ou certificación acreditativa, se é o caso. B) Cursos de formación de 20 ou máis horas. Deberán estar relacionadas coas tarefas da prazas convocadas impartidos por escolas públicas de formación de persoal ó servizo das administracións públicas, organismos da administración e institucións públicas ou debidamente homologados por estes. Acreditaranse mediante orixinal ou copia compulsada do diploma no que debe constar, como mínimo, a duración do curso e o título do mesmo e a correspondente homologación de selo caso, ou ben da certificación expedida polo organismo ou entidade que o impartiu no que se fagan constar os mesmos datos. C) Antigüidade no posto (anos de servizo). Non se computarán outros servizos que os prestados como auxiliar ou interino do corpo da policía local ou vixilante municipal do Concello de Riveira. Tampouco se computarán os prestados por tempo inferior a tres anos e os períodos que excedan dos anos alegados pero que non supoñan o incremento doutro, desprezaranse. Acreditarase mediante orixinal ou copia compulsada da certificación expedida polo Concello de Riveira na que se fará constar a duración dos servizos, escala, subescala, grupo, corpo e categoría.9.ª.–VALORACIÓN DOS PROCESOS SELECTIVOS.9.1. Rematada a fase de oposición, a cada aspirante que a superase outorgaráselle a puntuación total acadada nesta fase, que será a suma das cualificacións obtidas na proba de coñecementos (referida ao temario) e na de coñecemento da lingua galega, que se puntuará como de apto/non apto.9.2. Tendo en conta que, o proceso selectivo extraordinario tratase dun concurso-oposición, a nota final do procedemento selectivo se deberá obter ponderando a puntuación obtida en cada unha das partes, correspondéndolle un 40% da dita nota á fase de concurso e un 60% á de oposición, a determinación desa nota final será a suma das notas parciais ponderadas do seguinte xeito: * Fase de concurso: á puntuación máxima (20 puntos) corresponderalle a nota ponderada máxima, que é de 4 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. * Fase de oposición: á puntuación máxima (10 puntos), corresponderalle a nota ponderada máxima, que é de 6 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo.9.3. No suposto de empate nas puntuacións totais finais de dous ou máis aspirantes se foxen de distinto sexo e tendo en conta o dato obxectivo de que no Corpo, Escala e Categoría dos postos a cubrir nestes procesos selectivos existe infrarrepresentación do sexo feminino, de acordo co artigo 37 da Lei 7/2004, do 16 de xullo, Galega para a Igualdade de Mulleres e Homes, resolverase a favor das mulleres. Sendo do mesmo sexo se resolverá tendo en conta a maior puntuación obtida na proba de avaliación de coñecementos e, se isto non fose suficiente, pola mellor marca obtida na primeira proba física, e se isto non fose posible, nas sucesivas probas físicas pola orde de realización segundo as presentes bases e por último, de selo caso, a puntuación obtida na fase de concurso, ata que o empate se resolva. Finalmente, de persistir o empate este se resolverá por sorteo.9.4. Unha vez calculada a puntuación final de cada aspirante, elaborarase unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtivesen as notas máis altas.9.5. Asemade os tribunais elaborarán, tamén por orde decrecente de puntuación, unha lista de reserva na que figurarán aqueles aspirantes que, aínda tendo superado o proceso selectivo, non resulten aprobados por obter unha puntuación de ordinal inferior ao número de prazas convocadas, para os supostos de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión, e sempre con anterioridade ao desenvolvemento total do curso correspondente, ao abeiro do disposto no artigo 61.8.º da Lei 7/2007, do 12 de abril, do Estatuto básico do empregado público. O órgano convocante, deberá substituílo polo seguinte na orde de puntuación da lista complementaria de reserva, segundo a orde de puntuación acadado.10.ª.–PROPOSTA DE APROBADOS.10.1. Rematados os procesos selectivos, o tribunais proporán ao órgano convocante e fará pública a relación de aprobados, por orde decrecente de puntuación, debendo coincidir o número máximo co número de prazas convocadas en cada un dos procesos selectivos.10.2. O tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen aprobados por obter unha puntuación de ordinal inferior ao número de prazas convocadas.10.3. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a tomar posesión, e sempre con anterioridade ao desenvolvemento total do curso correspondente, o órgano convocante poderá substituílo polo seguinte na orde de puntuación da lista complementaria de reserva, segundo o orde de puntuación acadado, cumprindo así o previsto no artigo 61.º.8 da Lei 7/2007, do 12 de abril, do Estatuto Básico do Empregado Público.11.ª.–PRESENTACIÓN DE DOCUMENTOS.11.1. Os aspirantes propostos presentará na Secretaría Xeral do Concello, no prazo de dez (10) días naturais (contado a partir da publicación do resultado da selección) os documentos que acrediten que cumpren todos e cada un dos requisitos esixidos na Base 2.ª desta convocatoria, no caso de que non foran xa presentados xunto coa solicitude para tomar parte neste proceso selectivo.11.2. Se o aspirante proposto tivera a condición de funcionario público ou de traballador laboral fixo ó servizo de calquera das Administracións públicas, estará exento de xustificar documentalmente as condicións ou requisitos xa demostrados para obte-lo seu anterior nomeamento, debendo, neste caso, presentar certificado do Organismo do que dependa, acreditando a súa condición e cantas circunstancias consten na súa folla de servizos.11.3. Se dentro do prazo indicado, salvo casos de forza maior, o aspirante proposto non presentara a súa documentación ou non acreditara reuni-los requisitos esixidos, non se poderá proceder ó seu nomeamento, quedando anuladas tódalas súas actuacións, sen prexuízo das responsabilidades en que puideran ter incorrido por falsidade na instancia ou na documentación presentada para tomar parte neste proceso selectivo.12.ª.–NOMEAMENTO E TOMA DE POSESIÓN.12.1. Ambos sistemas de ingreso/acceso requiren, ademais da superación das probas selectivas que estableza a convocatoria, aprobar un curso de formación na Academia Galega de Seguridade Pública (AGASP) e superar un período de prácticas.12.2. Antes do nomeamento en propiedade e a posterior toma de posesión, os aspirantes propostos polo tribunal cualificador deberá superar o curso selectivo de formación teórico-práctico na Academia Galega de Seguridade Pública, nas condicións que regulamentariamente se determinen.12.3. Durante o período de permanencia no curso de formación, os aspirantes propostos terán a consideración de funcionarios en prácticas, do que serán obxecto de nomeamento pola Alcaldía, e percibirán con cargo ó orzamento da Corporación as retribucións que a normativa vixente establece para este tipo de funcionarios.12.4. Durante o período de prácticas os/as alumnos/as non poderán desfrutar vacacións nin días libres, salvo os que lles correspondesen polas libranzas do servizo que estean desenvolvendo. Os días de vacacións desfrutaranos ao remate do curso selectivo e do período de prácticas, aínda no caso de que o remate de ambos se producise no seguinte ano ao de comezo do curso.12.5. Unha vez superadas as probas selectivas, o curso de formación e o período de prácticas, os aspirantes serán nomeados funcionarios de carreira, nomeamento que será publicado no Diario Oficial de Galicia.12.6. A toma de posesión como funcionario de carreira terá lugar dentro do prazo de cinco (5) días naturais, a contar desde a data de notificación do acordo de nomeamento.12.7. Previamente á toma de posesión, o aspirante nomeado deberá prestar xuramento ou promesa na forma establecida no Real Decreto 707/1979, do 5 de abril, e no artigo 62.º.1 do Estatuto Básico do Empregado Público e subscribi-la declaración a que se refire o artigo 13.º.1 do Real Decreto 598/1985, do 30 de abril, sobre Incompatibilidades.12.8. O/a funcionario/a estará obrigado/a a presta-la súa xornada de traballo na medida e forma requiridas polo interese e necesidades do servizo, con horario de mañá, tarde, noite ou fraccionando a xornada se fora preciso, de acordo coa lexislación aplicable.13.ª.–NORMAS FINAIS.13.1. Para todo o non previsto nestas bases, ou naquilo que as contradigan, será de aplicación supletoria o establecido na Lei Reguladora das Bases do Réxime Local, na Lei de Administración Local de Galicia, Lei 7/2007, do 12 de abril, do Estatuto Básico do Empregado Público, Decreto Lexislativo 1/2008, do 13 de marzo, polo que se aproba o texto refundido da Lei da función pública de Galicia, Real Decreto 896/1991, Real Decreto 364/1995, e demais lexislación vixente que sexa de aplicación.13.2. Unha vez iniciado o proceso selectivo, os sucesivos actos, convocatorias e comunicacións que se deriven da súa celebración, faranse públicos, exclusivamente, a través do taboleiro de anuncios da Casa do Concello.13.3. Tódolos actos administrativos derivados desta convocatoria, así como da actuación do tribunal, poderán ser impugnados polos interesados nos casos e na forma establecidos pola Lei de Procedemento Administrativo e normas vixentes concordantes.13.4. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo.13.5. Contra as presentes bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso-Administrativo de Santiago de Compostela, no prazo de dous meses (contado dende o día seguinte ó da publicación da convocatoria). Con carácter potestativo e previo, poderá interpoñerse RECURSO DE REPOSICIÓN ante o mesmo órgano que adoptou o acordo de aprobación, no prazo de un mes (contado dende o día seguinte ó da publicación da convocatoria). Neste caso non se poderá interpoñe-lo recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente.14.ª.–ANEXO I: TEMARIO (COMÚN PARA AMBOS PROCESOS SELECTIVOS (OPOSICIÓN E CONCURSO-OPOSICIÓN). 1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións Administrativas.17. Lei orgánica de forzas e corpos de seguranza. Funcións da policía local.18. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia: Aspectos fundamentais.22. Delictos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delicto.23. Delictos cometidos con ocasión do exercicio dos dereitos fundamentais e das liberdades públicas garantidos pola Constitución. Delictos cometidos polos funcionarios públicos contra as garantías constitucionais.24. Delictos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delictos e faltas contra o patrimonio e a orde socioeconómica.26. Delictos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. Riveira, 31 de outubro de 2011. O ALCALDE, Dou fe, A SECRETARIA XERAL D. Manuel Ruiz Rivas D.ª Cristina Alonso Losada __________________________________________________________________________ Intendente xefe da Policía Local (código 07.01.00.01) José A. Brandariz Castelo